internet vaartha 148 Views
అనిశ్చితి తప్పదంటున్న ఆర్ధికవేత్తలు
న్యూఢిల్లీ : యూరోపియన్‌ కూటమి నుంచి బ్రిటన్‌ వైదొలిగే నిర్ణయంపై దీర్ఘకాలంలో బ్రిటన్‌ 2.9 లక్షలకోట్ల డాలర్ల వ్యవస్థ తీవ్ర ఒత్తిడికి లోనవుతుందన్న అంచనాలున్నాయి. 28 దేశాల ఐరోపా కూటమి నుంచి వైదొలిగితే ఆదేశాలకు బ్రిటన్‌చేసే ఎగుమతులు దెబ్బతింటాయి.దిగుమతులు ఖర్చుతో కూడినవిగా మారతాయి. ఇప్పటి వరకూ ప్రపంచ ఆర్ధిక హబ్‌గా ఎదిగిన లండన్‌ ఇకపై పూర్తి ఒత్తిడికి లోనై కుప్పకూలే ప్రమాదముందని అంచనా. భారీ కార్పొరేషన్లు అన్నీ యుకెను వీడివెళతాయి. దీనివల్ల బ్రిటన్‌ ఆర్ధికవ్యవస్థకు పెద్దచిక్కు వస్తుంది. పెట్టుబడు లుకూడా గణనీయంగా తగ్గుతాయి. దేశంలో నెల కొన్న అనిశ్చితి దృష్ట్యా ఇన్వెస్టర్లకు సౌతం ఎక్కువ అనిశ్చితి ఎదురౌతుంది. సమయానుకూలంగా వ్యవ హరిస్తారు. యుకె, ఐరోపా కూటమి సంబంధాలు బ్రెగ్జిట్‌ తర్వాత ఎలా ఉంటాయన్నది చర్చనీయాం శమవుతుందని భారతీయ స్టేట్‌బ్యాంకు ప్రధాన ఆర్ధికవేత్త సౌమ్యకాంతి ఘోష్‌ పేర్కొన్నారు. బ్రెగ్జిట్‌ వల్ల ఐరోపా కూటమికి కూడా సమస్యలున్నాయి. ఎగుమతులకు బ్రిటన్‌ పెద్ద మార్కెట్‌గా ఉన్నది. అంతేకాకుండా కూటమిలోని మిగిలిన దేశాలుకూడా బ్రిటన్‌ మార్గం ఎంచుకునే ప్రమాదం లేకపోలేదు. వలసలు, ఉగ్రవాదంవంటి వాటి కారణంగా మిగిలిన దేశాలు కూడా బ్రిటన్‌ బాటపట్టే అవకాశముందని నిపుణుల అంచనా. బ్రిటన్‌ యూరోప్‌ నుంచి వైదొలిగే అంశంకంటే ఈ ప్రభావం కూటమి దేశా లపై ఎంతవరకూ ఉంటుందన్నదే ప్రస్తుతం చర్చ అని నిపుణులు చెపుతున్నారు. ఇక భారత్‌ కంపె నీల పరంగా చూస్తే యుకెలో ఉన్న భారత భారీ కంపెనీలకు ఒత్తిడి తప్పదు. టాటామోటార్స్‌ ఇప్ప టికే బ్రెగ్జిట్‌ భయాలతో గత వారం నుంచి దిగువ స్థాయిలోనే నడుస్తోంది. ఈ కంపెనీని బ్రిటన్‌ ఒక దశలో కొనుగోలుకు ఆఫర్‌ కూడా ఇచ్చింది. అయితే ప్రస్తుతం బ్రెగ్జిట్‌ వ్యవహారంతో కంపెనీ షేర్లు తీవ్ర వత్తిడిని ఎదుర్కొంటున్నాయి. ఇలాంటి మరికొన్ని కంపెనీలకు ఒడిదుడుకులు ఎదురవుతాయి. బ్రెగ్జిట్‌ భారత్‌కు ఒకరకంగాచెప్పాలంటే కలిసొచ్చే అంశమే. బ్రిటన్‌తో వాణిజ్య సంబంధాలు పెంచుకునేందుకు దోహదం చేస్తుంది. అలాగే బ్రిటన్‌ కూడా భారత్‌తో సంప్రదింపులు పెంచుకుంటుంది. ఐరోపా కూటమి దేశాల్లో ఉన్న సమయంలో ఉన్న విపరీత నిబంధనల నుంచి స్వేఛ్ఛ లభించడంవల్ల యుకె కూడా భారత్‌తో ద్వైపాక్షిక వాణిజ్యం మరింత పెంచు కునేందుకే దేహదంచేసుందని నిపుణుల వాదన. ఫండ్‌ మేనేజర్లు కూడా బ్రెగ్జిట్‌ అయినపక్షంలో భవి ష్యత్తు వ్యూహాలను ఇపుడిపుడే సిద్ధంచేస్తున్నారు. పెట్టుబడుల బదలాయింపు బ్రిటన్‌ తదనంతర పరిస్థితులను అంచనాలను వేస్తూ ముందు బంగారంపై పెట్టుబడులకు మళ్లించే అవకాశం ఉందని అంచనా. సిటీ, డచ్‌బ్యాంక్‌, జెపి మోర్గాన్‌, గోల్డ్‌ మాన్‌ శాక్స్‌, హెచ్‌ఎస్‌బిసి, బార్‌క్లేస్‌, రాయల్‌ బ్యాంక్‌ ఆఫ్‌ స్కాట్లాండ్‌, ల్లాయిడ్స్‌వంటి సంస్థలు ఇప్పటికే 23వ తేదీ నిర్వహించనున్న రిఫరెండం ప్రభావాలను అధ్యయనం చేసేందుకు సీనియర్‌ అధికారులందరినీ బ్రిటన్‌కు పిలిపించుకుం టున్నాయి. అలాగే బ్రిటన్‌ వెంటనే వైదొలిగితే ముందు విదేశీ కరెన్సీ మార్కెట్లకు ఎక్కువ ప్రభా వం ఉంటుంది. పౌండ్‌, స్టెర్లింగ్‌లు వెంటనే క్షీణి స్తాయి. గోల్డ్‌మాన్‌ శాక్స్‌ అంచనాల ప్రకారం చూస్తే 11 శాతం తగ్గుతుందని తేలింది. అలాగే ఇతర ప్రపంచ కరెన్సీ మార్కెట్లలో కూడా ఈ ప్రభావం ఉంటుంది. భారత్‌ రూపాయి కూడా ఇందుకు మినహాయింపేమీ కాదు. గత ఏడాది ఆగస్టులో చైనా కరెన్సీ విలువలు తగ్గించిన సమయంలో ఎదుర్కొన్న రూపాయి ఒత్తిడి తరహాలోనే బ్రెగ్జిట్‌ వల్ల ఎదురుకావచ్చని తేలింది. మొత్తం మీద ఈనెల 23వ తేదీ బ్రిటన్‌లో జరిగే అభిప్రాయ సర్వే అంటే రిఫరెండమ్‌ బ్రెగ్జిట్‌కు కీలకం అవుతుందని అంచనా. ఇప్పటికే అంతర్జాతీయ ద్రవ్య నిధి సంస్థ వంటి ప్రపంచ స్థాయి ఆర్ధిక సంస్థలు బ్రెగ్జిట్‌ వల్ల బ్రిటన్‌ ఆర్ధిక వ్యవస్థకే కాకుండా ఐరోపా దేశాల కూటమికి భారీ ఒడిదుడుకులు ఎదురవుతాయని హెచ్చరించాయి. ఇక భారత్‌ ప్రభావంపై ఆర్ధిక మంత్రి జయంత్‌ సిన్హా మాట్లాడుతూ బ్రిటన్‌ కనుక కూటమిని వీడి వెళ్లేందుకుఓటు వేస్తే ఎదురయ్యే పరిణామాలు ఎదుర్కొనేందుకు భారత్‌ సిద్ధం అవు తోందని అన్నారు. అలాగే గత వారంలో రిజర్వు బ్యాంకు గవర్నర్‌ రఘురామ్‌ రాజన్‌ బ్రెగ్జిట్‌వల్ల అనిశ్చితి తప్పదని హెచ్చరించారు. అయితే భారత్‌ పరంగా విధివిధానాలు, దీర్ఘకాలిక రుణాలు, పుష్క లంగా ఉన్న విదేశీ కరెన్సీ నిల్వలవల్ల పెద్ద ముప్పే మీ ఉండదన్న భరోసా ఇచ్చారు.